VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2007 M. BIRŽELIO 15 D. ĮSAKYMO Nr. V-256 „DĖL 1-SD PRANEŠIMO APIE APDRAUSTŲJŲ VALSTYBINIO SOCIALINIO DRAUDIMO PRADŽIĄ IR 2-SD PRANEŠIMO APIE APDRAUSTŲJŲ VALSTYBINIO SOCIALINIO DRAUDIMO PABAIGĄ PATEIKIMO TAISYKLIŲ PATVIRTINIMO“ PAKEITIMO

2009 m. gruodžio 24 d. Nr. V-768

Vilnius

1. Pakeičiu 1-SD pranešimo apie apdraustųjų valstybinio socialinio draudimo pradžią ir 2-SD pranešimo apie apdraustųjų valstybinio socialinio draudimo pabaigą pateikimo taisykles (toliau – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2007 m. birželio 15 d. įsakymu Nr. V-256 „Dėl 1-SD pranešimo apie apdraustųjų valstybinio socialinio draudimo pradžią ir 2-SD pranešimo apie apdraustųjų valstybinio socialinio draudimo pabaigą pateikimo taisyklių patvirtinimo“ (Žin., 2007, Nr. 68-2711; 2008, Nr. 92-3677; 2009, Nr. 131-5715):

1.1. Taisyklių 6.3 punktą išdėstau taip:

„6.3. draudėjas reorganizuojamas ar vykdomas atskyrimas (priežasties kodas – 03);“

1.2. Taisyklių 6.8 punktą išdėstau taip:

„6.8. valstybės tarnautojas perkeliamas į kitas valstybės tarnautojo pareigas kitoje valstybės ar savivaldybės institucijoje ar įstaigoje ir darbo užmokestį bei valstybinio socialinio draudimo įmokas moka institucija ar įstaiga, į kurią eiti pareigas jis perkeltas (priežasties kodas – 08);“

1.3. Taisyklių 6.14 punktą išdėstau taip:

„6.14. kitais atvejais, kai privalomojo valstybinio socialinio draudimo laikotarpiai negali būti nustatomi, pateikiant SAM pranešimo apie apdraustuosius už ataskaitinį laikotarpį SAM3SDP priedą apie apdraustųjų valstybinio socialinio draudimo laikotarpius ir įmokas (priežasties kodas – 14).“

1.4. Taisyklių 82 punktą išdėstau taip:

„82. Valstybinio socialinio draudimo fondo valdybos Karinių ir joms prilygintų struktūrų skyriaus aptarnaujami draudėjai 1-SD pranešimą ir 2-SD pranešimą teikia šių Taisyklių 81.1–81.3 punktuose nustatyta tvarka arba suderinę su šio skyriaus direktoriumi – elektroninėse laikmenose ar elektroniniu paštu.“

1.5. Taisyklių 83 punktą išdėstau taip:

„83. Kai 1-SD pranešimas ar 2-SD pranešimas teikiamas vienu iš šių Taisyklių 81 punkte nustatytų būdų, Fondo valdybos teritoriniam skyriui turi būti pateiktas vienas tinkamai užpildytas spaustuviniu būdu pagamintas 1-SD pranešimas ar 2-SD pranešimas arba Fondo valdybos interneto svetainėje (www.sodra.lt) skelbiama šių pranešimų forma. 1-SD pranešimas ir/ar 2-SD pranešimas spausdinami vienoje lapo pusėje. Jeigu pačiam draudėjui yra reikalingas pranešimo egzempliorius, tai gali būti pateikti du pranešimo egzemplioriai, vieną iš kurių su gavimo žyma Fondo valdybos teritorinis skyrius grąžina pateikėjui.“

1.6. Taisyklių 12.22 punktą išdėstau taip:

„12.22. laukelyje A11 nurodoma valstybinio socialinio draudimo pabaigos mėnesio pajamų, nuo kurių skaičiuojamos valstybinio socialinio draudimo įmokos, suma. Jeigu 2-SD pranešimas pildomas dėl duomenų tikslinimo už laikotarpį iki 2009 m. gruodžio 31 d., laukelyje A11 nurodoma valstybinio socialinio draudimo pabaigos ketvirčio pajamų, nuo kurių skaičiuojamos valstybinio socialinio draudimo įmokos, suma.“

1.7. Taisyklių 12.234 punktą išdėstau taip:

„12.234. laukelyje A33 nurodoma, už kiek mėnesių (sveikais skaičiais) vidutinio darbo užmokesčio dydžio išeitinė išmoka arba išeitinė kompensacija apdraustajam apskaičiuota.“

2. Į p a r e i g o j u:

2.1. Fondo valdybos Teisės skyrių šį įsakymą paskelbti leidinyje „Valstybės žinios“;

2.2. Fondo valdybos Informacinės sistemos plėtros skyrių paskelbti šį įsakymą Fondo valdybos Draudėjų portale;

2.3. Fondo valdybos Komunikacijos skyrių paskelbti šį įsakymą Fondo valdybos interneto ir intraneto svetainėse;

2.4. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito departamentui, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

3. Nustatau, kad šio įsakymo 1.3 ir 1.6 punktai įsigalioja 2010 m. sausio 1 d.

L. e. direktoriaus pareigas	Česlava Zabulėnienė